CELEX: 62012TN0447
Language: fi
Date: 2012-10-10 00:00:00
Title: Asia T-447/12: Kanne 10.10.2012 — Visa Europe v. komissio

8.12.2012   
            
            
               FI
            
            
               Euroopan unionin virallinen lehti
            
            
               C 379/26
            
         Kanne 10.10.2012 — Visa Europe v. komissio
   (Asia T-447/12)
   2012/C 379/46
   Oikeudenkäyntikieli: englanti
   
      Asianosaiset
   
   
      Kantaja: Visa Europe Ltd (Lontoo, Yhdistynyt kuningaskunta) (edustajat: solicitor A. Renshaw ja solicitor J. Aitken)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan asiassa COMP/D1/39.398 — Visa MIF 31.7.2012 tehdyn komission päätöksen siltä osin kuin päätöksessä on hylätty Visa Europen pyyntö komission päätöksellä 8.12.2010 oikeudellisesti sitovaksi tehdyn monenvälisten toimitusmaksujen enimmäismäärän muuttamisesta
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, jonka mukaan
               
                           —
                        
                        
                           komissio on rikkonut Euroopan unionin perusoikeuskirjan 41 artiklaa sekä loukannut Visa Europen puolustautumisoikeuksia ja hyvän hallinnon periaatetta, koska se ei ole ennen Visa Europen tekemän monenvälisten toimitusmaksujen enimmäismäärän muuttamista koskevan pyynnön lopullista hylkäämistä antanut Visa Europelle todellista mahdollisuutta näkemyksensä lausumiseen asiaan vaikuttavista tosiseikoista ja komission huomautuksista, jotka koskevat väitettyjä puutteellisuuksia Visa Europen toimittamassa taloustutkimuksessa.
                        
                     
         
               2)
            
            
               Toinen kanneperuste, jonka mukaan
               
                           —
                        
                        
                           komissio on rikkonut asetuksen N:o 1/2003 (1) 9 artiklan 2 kohdan a alakohtaa, loukannut hyvän hallinnon periaatetta ja rikkonut SEUT 296 artiklaa, koska se ei ole verrannut Visa Europen toimittamaa taloustutkimusta niihin tutkimuksiin, joita on aikaisemmin käytetty monenvälisten toimitusmaksujen enimmäismäärän laskennassa, ja nojautunut asiaan vaikuttamattomiin perusteisiin hylätessään Visa Europen pyynnön monenvälisten toimitusmaksujen enimmäismäärän muuttamisesta.
                        
                     
         
               3)
            
            
               Kolmas kanneperuste, jonka mukaan
               
                           —
                        
                        
                           komissio on tehnyt ilmeisen arviointivirheen. Komissio on torjunut Visa Europen esittämän selvitysaineiston virheellisin perustein ja komission oman aikaisemman käytännön kanssa ristiriitaisten väitteiden perusteella. Komissio ei myöskään ole ottanut huomioon sitä, että vaikka sen esittämät väitteet pitäisivät paikkansa, niillä ei kuitenkaan voitaisi perustella kieltäytymistä monenvälisten toimitusmaksujen enimmäismäärän muuttamisesta.
                        
                     
         
      (1)  [SEUT] [101] ja [102] artiklassa vahvistettujen kilpailusääntöjen täytäntöönpanosta annettu neuvoston asetus N:o 1/2003 (EYVL L 1, s. 1).